**Luis Javier Argüello García** (født 16. mai 1953 i Meneses de Campos i provinsen Palencia i Spania) er en spansk katolsk geistlig og erkebiskop av Valladolid.

Liv og virke
------------

### Bakgrunn

Luis Javier Argüello García gikk først på barneskolen i Meneses de Campos og senere *Colegio de Nuestra Señora de Lourdes* drevet av de kristne skolebrødre i Valladolid. Deretter studerte han jus ved Universitetet i Valladolid, og ble uteksaminert i 1976 med en lisensiatgrad. 

Fra 1976 til 1981 underviste Argüello García i administrativ rett ved Juridisk fakultet ved Universitetet i Valladolid og fra 1981 til 1984 underviste han ved *Colegio de Nuestra Señora de Lourdes*. Han var også medlem av pastoralteamet i Nordvest-Spania-provinsen til De kristne skolebrødre. Han fungerte også som styreleder for rettferdighet- og fredkommisjonen i Valladolid og var involvert med Caritas for å støtte rusmisbrukere. 

Etter å ha gått inn på seminaret til erkebispedømmet Valladolid, studerte Argüello García filosofi og katolsk teologi ved augustinernes høyskole i Valladolid fra 1983 til 1986.

### Prest

Den 27. august 1986 ble Argüello García presteviet i Valladolid av erkebiskopen av Valladolid, José Delicado Baeza.

Argüello García virket først som instruktør (1986–1997) og senere som rektor (1997–2011) ved seminaret til erkebispedømmet Valladolid. Han var også biskoppelig vikar for byen Valladolid og medlem av biskopens råd (1993-1997, 2003-2009 og fra 2010), samt fra 1997 til 2011 moderator for kapellanskapet knyttet til karmelittklosteret *Concepción del Carmen* i Valladolid, og fra 1997 til 2012 en delegat for kallsrettet sjelesorg. 

Argüello García var også et valgt medlem av presterådet i erkebispedømmet Valladolid fra 2003 til 2008. Han ledet også erkebispedømmet i Valladolid som bispedømmeadministrator fra 2009 til 2010 i perioden med vakans. Fra 2011 tjente Luis Javier Argüello García som generalvikar for erkebispedømmet Valladolid og som kuriemoderator. Han var også medlem av konsultorkollegiet fra 2000 og igjen fra 2010 til presterådet, fra 2011 til bispedømmets finansråd, fra 2013 til bispedømmets pastoralråd og fra 2014 til kommisjonen for det permamnente diakonat.

### Hjelpebiskop i Valladolid

Den 14. april 2016 utnevnte pave Frans ham til titulærbiskop av *Ipagro* og hjelpebiskop i Valladolid. Han ble ordinert til biskop av erkebiskopen av Valladolid, kardinal Ricardo Blázquez Pérez, den 3. juni samme år i katedralen *Nuestra Señora de la Asunción* i Valladolid; medkonsekratorer var den apostoliske nuntius i Spania, erkebiskop Renzo Fratini og erkebiskopen av Toledo, Braulio Rodríguez Plaza. Som hjelpebiskop fortsatte Luis Javier Argüello García å være generalvikar for erkebispedømmet Valladolid og kuriemoderator. I tillegg forble han medlem av konsulentkollegiet, presterådet, bisperådet, bispedømmets pastoralråd og bispedømmerådet for eiendomsforvaltning, samt kommisjonen for det permanente diakonat. Den 10. juni 2017 innviet Argüello García erkebispedømmet Valladolid til Maria rene hjerte.

I Den spanske bispekonferanse var Luis Javier Argüello García også medlem av pastoralkommisjonen og kommisjonen for seminarer og universiteter fra 2017 til 2018. Den 21. november 2018 ble Argüello García generalsekretær og presseansvarlig for Den spanske bispekonferanse. Han er også medlem av eksekutivkomiteen og det faste råd.

### Erkebiskop av Valladolid

Pave Frans utnevnte ham til erkebiskop av Valladolid den 17. juni 2022. Innsettelsen i embedet fant sted den 30. juli samme år.

I mars 2024 ble han valgt til forman for Den spanske bispekonferanse.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal  Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Serafino Vannutelli (1834-1915) \*1869
* Kardinal Domenico Serafini (1852-1918) \*1900
* Kardinal Pietro Fumasoni Biondi (1852-1918) \*1900
* Kardinal Antonio Riberi (1897-1967) \*1934
* Kardinal Ángel Suquía Goicoechea (1916-2006) \*1966
* Kardinal Antonio María Rouco Varela (1936-2014) \*1976
* Kardinal Ricardo Blázquez Pérez (1942-) \*1988
* Erkebiskop *Luis Javier Argüello García* (1953-) \*2016

Referanser
----------

1. ↑   www.archivalladolid.org[Hentet fra Wikidata]
2. 1 2 3 4 5  «Monseñor Luis J. Argüello García» **(spansk)**. Erkebispedømmet Valladolid. 5. mars 2019. Besøkt 17. juni 2022.
3. 1 2 3 4  «Rinuncia e nomina dell’Arcivescovo Metropolita di Valladolid (Spagna)». *Tägliches Bulletin* **(italiensk)**. Presseamt des Heiligen Stuhls. 17. juni 2022. Besøkt 17. juni 2022.
4. ↑  *La Diócesis se consagra al Inmaculado Corazón de María*. s. 4.  linjeskift-tegn i `|tittel=` på plass 27 (hjelp)
5. ↑  «Mons. Luis Javier Argüello, nuevo arzobispo de Valladolid» **(spansk)**. Spanische Bischofskonferenz. 17. juni 2022. Besøkt 17. juni 2022.
6. ↑  arggar, lest 30. januar 2024

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** BNE
 |